CELEX: 32021D0398
Language: lv
Date: 2021-03-05 00:00:00
Title: Padomes Īstenošanas lēmums (KĀDP) 2021/398 (2021. gada 5. marts), ar ko īsteno Lēmumu 2014/932/KĀDP par ierobežojošiem pasākumiem saistībā ar situāciju Jemenā

5.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 77/3
               
            
         PADOMES ĪSTENOŠANAS LĒMUMS (KĀDP) 2021/398
         (2021. gada 5. marts),
         ar ko īsteno Lēmumu 2014/932/KĀDP par ierobežojošiem pasākumiem saistībā ar situāciju Jemenā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 31. panta 2. punktu,
         ņemot vērā Padomes Lēmumu 2014/932/KĀDP (2014. gada 18. decembris) par ierobežojošiem pasākumiem saistībā ar situāciju Jemenā (1) un jo īpaši tā 3. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2014. gada 18. decembrī Padome pieņēma Lēmumu 2014/932/KĀDP.
                  
               
                     (2)
                  
                  
                     Apvienoto Nāciju Organizācijas Drošības padome 2021. gada 25. februārī pieņēma Rezolūciju 2564 (2021), kurā paustas bažas par pašreizējām politiskajām, drošības, ekonomiskajām un humanitārajām problēmām Jemenā un atkārtoti pausts tās aicinājums visām pusēm Jemenā risināt domstarpības ar dialoga un konsultēšanās palīdzību.
                  
               
                     (3)
                  
                  
                     Ar Apvienoto Nāciju Organizācijas Drošības padomes Rezolūciju (ANO DPR) 2564 (2021) sarakstā iekļauj vēl vienu personu, kurai piemēro ierobežojošus pasākumus, kas noteikti ANO DPR 2140 (2014) 11. un 15. punktā un ANO DPR 2216 (2015) 14. punktā.
                  
               
                     (4)
                  
                  
                     Tāpēc būtu attiecīgi jāgroza Lēmuma 2014/932/KĀDP pielikums,
                  
               IR PIEŅĒMUSI ŠO LĒMUMU.
         
            1. pants
            Ar šo Lēmuma 2014/932/KĀDP pielikumu groza tā, kā izklāstīts šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 5. martā
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 365, 19.12.2014., 147. lpp.
         
      
      
         
            PIELIKUMS
            Lēmuma 2014/932/KĀDP pielikumā iekļautajā sarakstā (Lēmuma 1. panta 1. punktā, 2.a panta 1. punktā un 2.b panta 1. un 2. punktā minēto personu un vienību saraksts) pievieno šādu ierakstu:
            
               
                           “6.
                        
                        
                           Sultan Saleh Aida Aida Zabin
                           Cita informācija: Kriminālizmeklēšanas departamenta (CID) direktors Sanā. Ir iesaistījies darbībās, kas apdraud mieru, drošību un stabilitāti Jemenā. Datums, kad iekļauts ANO sarakstā: 25.2.2021.
                           
                              Papildu informācija no apraksta par iemesliem iekļaušanai sarakstā, ko sniegusi Sankciju komiteja:
                           
                           
                              Sultan Saleh Aida Aida Zabin ir iesaistījies darbībās, kas apdraud mieru, drošību un stabilitāti Jemenā, tostarp piemērojamo starptautisko humanitāro tiesību pārkāpumos un cilvēktiesību pārkāpumos Jemenā.
                           
                              Sultan Saleh Aida Aida Zabin ir Kriminālizmeklēšanas departamenta (CID) direktors Sanā. Viņam ir bijusi nozīmīga loma iebiedēšanas politikā un pret politiski aktīvām sievietēm vērstas sistemātiskas apcietināšanas, aizturēšanas, spīdzināšanas, seksuālas vardarbības un izvarošanas politikā. Kā CID direktors Zabin ir tieši atbildīgs vai uz viņam piešķirto pilnvaru pamata atbildīgs par vairāku aizturēšanas vietu, tostarp mājas aresta, policijas iecirkņu, oficiālu cietumu un aizturēšanas centru, kā arī slepenu aizturēšanas centru izmantošanu un līdzdarbību šādā izmantošanā. Šajās vietās sievietes, tostarp vismaz viena nepilngadīga persona, piespiedu kārtā pazuda, tika atkārtoti nopratinātas, izvarotas, spīdzinātas, tām tika liegta savlaicīga ārstēšana un viņas tika pakļautas piespiedu darbam. Dažos gadījumos pats Zabin tieši veica spīdzināšanu.”